[{"text_idx": "#000005", "text": "Saksingu kinnitusel seab ajalooline rannapiirkond arendusele va\u0308ga suured no\u0303udmised. \u201cSoodsaid ja va\u0308ga kvaliteetseid kodusid on Pa\u0308rnusse kerkinud pa\u0308ris palju, aga ajaloolisse rannarajooni sobib vaid igas mo\u0303ttes parim,\u201d ro\u0303hutas ta. \u201cRannapargi Villade loojateks on parimad arhitektid ja ehitajad, kasutatakse isegi rannarajoonis 1930ndatel pruugitud ehitusmeetodeid.\u201d"}, {"text_idx": "#000006", "text": "Nii valatakse betoonmajad sama tehnikaga, mida kasutati na\u0308iteks Pa\u0308rnu ranna nn \u201cSeene\u201d ja rannahoone rajamisel, mis ja\u0308tab va\u0308lispinnale puitlaudise mustri. U\u0308he autori, arhitekt Paulina Pa\u0308hna so\u0303nul ja\u0308i mitmete katsetuste ja\u0308rel so\u0303elale u\u0308mbritsevast keskkonnast enim lugupidav lahendus, kus uue hoone maht ja va\u0308liskuju ja\u0308rgivad samal kohal seisnud ajaloolist puitmaja. \u201cOma viilkatuste ja liigendatusega sobitub ta u\u0308mbritsevasse keskkonda,\u201d selgitas Pa\u0308hna. \u201cSamas ko\u0303neleb hoone vormikeel selgelt uuest ajastust ning vo\u0303tab viimast ta\u0308napa\u0308evastest ehitusmaterjalidest \u2013 betoonist, klaasisist ja metallist, mis on nii eksterjo\u0308o\u0308ris kui interjo\u0308o\u0308ris julgelt na\u0308htaval.\u201d"}, {"text_idx": "#000007", "text": "Esimeses, 460 ruutmeetrise netopinnaga villas, saab olema kuus kolme- ja neljatoalist korterit, ko\u0303ik enam kui 60 ruutmeetri suurused. Juba ta\u0308navu valmivate korterite hinnad algavad veerand miljonist eurost. Projekti kogumaksumus ulatub ligi 3,3 miljoni euroni."}]